Rīgā

|  |  |  |  |
| --- | --- | --- | --- |
| 25.09.2017. | | Nr. | 20-VK/6984 |
|  | |  |  |
| Uz |  | Nr. |  |

**Valsts kancelejai**

*Par Ministru kabineta sēdes*

*protokollēmuma projektu*

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 164.4.punktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu “Par Ministru kabineta 2017.gada 7.marta sēdes protokollēmuma (prot. Nr.11 9.§) “Noteikumu projekts “Revīzijas pakalpojumu kvalitātes kontroles prasību ievērošanas pārbaudes noteikumi un pilnvaroto pārstāvju kvalifikācijas prasības”” 2.punktā dotā uzdevuma izpildi” (turpmāk – protokollēmuma projekts).

|  |  |
| --- | --- |
| Iesniegšanas pamatojums | Ministru kabinets 2017.gada 7.marta sēdē, atbalstot iesniegto Finanšu ministrijas izstrādāto noteikumu projektu “Revīzijas pakalpojumu kvalitātes kontroles prasību ievērošanas pārbaudes noteikumi un pilnvaroto pārstāvju kvalifikācijas prasības” deva uzdevumu Finanšu ministrijai sagatavot un līdz 2017.gada 1.oktobrim noteiktā kārtībā iesniegt izskatīšanai Ministru kabinetā likumprojektu “Grozījumi Revīzijas pakalpojumu likumā”, lai Revīzijas pakalpojumu likuma 35.prim panta sestajā daļā noteiktās prasības Finanšu ministrijas pilnvarotajiem pārstāvjiem saskaņotu ar Eiropas Parlamenta un Padomes 2014.gada 16.aprīļa regulas Nr.537/2014 par īpašām prasībām attiecībā uz obligātajām revīzijām sabiedriskas nozīmes struktūrās un ar ko atceļ Komisijas lēmumu 2005/909/EK 26.panta 5.punkta “c” apakšpunkta prasībām. Līdz ar to Revīzijas pakalpojumu likuma attiecīgā norma ir jāprecizē, paredzot, ka pašlaik Revīzijas pakalpojumu likumā noteiktais interešu konflikta novēršanas termiņš divi gadi personai, kas drīkst būt par Finanšu ministrijas pilnvarotā pārstāvi (inspektoru) ir pagarināts līdz trīs gadiem.  Šobrīd papildus grozījumiem, kas paredzēti, lai izpildītu Ministru kabineta 2017.gada 7.marta sēdes protokola Nr.11 9.§ 2.punktā doto uzdevumu, Revīzijas pakalpojumu likumā ir nepieciešams veikt vēl arī citus grozījumus, piemēram, lai:  - papildinātu Revīzijas pakalpojumu likumu, paredzot likumā papildu izņēmuma gadījumu, kad zvērināts revidents drīkst atklāt klienta komercnoslēpumu saturošu informāciju, jo šobrīd ar Revīzijas pakalpojumu likumu zvērinātam revidentam dotās tiesības neizpaust klienta aizsargājamo informāciju rada situāciju, kad zvērināts revidents var nepildīt likumā “Par nodokļiem un nodevām” noteikto prasību kā Noziedzīgi iegūtu līdzekļu legalizācijas un terorisma finansēšanas novēršanas likuma subjektam ziņot Valsts ieņēmumu dienestam par tiem aizdomīgajiem darījumiem, kas skar nodokļu jomu;  - precizēt Revīzijas pakalpojumu likuma normas attiecībā uz apstākļiem, kas ņemami vērā, Finanšu ministrijai pieņemot lēmumu par sankciju un/vai uzraudzības pasākumu piemērošanu zvērinātam revidentam vai zvērinātu revidentu komercsabiedrībai;  - precizētu atsevišķas Revīzijas pakalpojumu likuma normas attiecībā uz lietpratēja un uzticības uzdevumu, kurus cita starpā var veikt arī zvērināti revidenti, ņemot vērā likuma jauno mērķi un būtību, tas ir, likums turpmāk nereglamentēs tādus pakalpojumu veidus, kas nav revīzijas pakalpojumi, un šo pakalpojumu sniedzēju tiesības un pienākumus;  - veiktu citus redakcionālus un tehniskus precizējumus.  Līdz ar to ir lietderīgi visus šobrīd nepieciešamos grozījumus Revīzijas pakalpojumu likumā virzīt vienlaicīgi, iekļaujot tos vienā likumprojektā, lai izvairītos no situācijas, kad viens pēc otra īsā laika periodā tiek virzīti vairāki likumprojekti ar grozījumiem vienā un tajā pašā likumā (Revīzijas pakalpojumu likumā).  Visu nepieciešamo grozījumu sagatavošanai un arī saskaņošanai ar iesaistītajām pusēm, piemēram, Latvijas Zvērinātu revidentu asociāciju un Valsts ieņēmumu dienestu, ir nepieciešams papildu laiks.  Pamatojoties uz minēto, ir nepieciešams veikt grozījumu Ministru kabineta 2017.gada 7.marta sēdes protokola Nr.11 9.§ 2.punktā, pagarinot dotā uzdevuma izpildes termiņu līdz 2018.gada 1.janvārim. |
| Valsts sekretāru sanāksmes datums un numurs | Nav attiecināms. |
| Informācija par saskaņojumiem | Protokollēmuma projekts tiek iesniegts saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 73.2.punktu, kas neparedz to izsludināt valsts sekretāru sanāksmē vai saskaņot ar citām ministrijām, jo netiek skarta to kompetence. |
| Informācija par saskaņojumiem ar Eiropas Savienības institūcijām | Nav attiecināms. |
| Politikas joma | Budžeta un finanšu politika. |
| Atbildīgā amatpersona | Finanšu ministrijas Nodokļu administrēšanas, grāmatvedības un revīzijas politikas departamenta direktore Jana Salmiņa. |
| Uzaicināmās personas | Finanšu ministrijas Nodokļu administrēšanas, grāmatvedības un revīzijas politikas departamenta direktore Jana Salmiņa;  Finanšu ministrijas Nodokļu administrēšanas, grāmatvedības un revīzijas politikas departamenta Komercsabiedrību revīzijas politikas un uzraudzības nodaļas vadītāja Dace Šodnaka. |
| Projekta ierobežotas pieejamības statuss | Nav ierobežotas pieejamības statuss. |
| Cita informācija | Nav. |

|  |  |  |
| --- | --- | --- |
| Pielikumā: |  | Protokollēmuma projekts (datne: FMProt\_210917\_revizija) uz 1 lpp. |
|  |  |  |
|  |  |  |
|  |  |  |
|  |  |  |
|  |  |  |

Finanšu ministre D.Reizniece-Ozola

Purviņa 67083805

[Ieva.Purvina@fm.gov.lv](mailto:Ieva.Purvina@fm.gov.lv)